open-index/open-wikipedia-markdown huggingface dataset:
Thor Soltvedt

**Thor Soltvedt** (født 1955) er lektor og skjønnlitterær forfatter, bosatt i Fredrikstad.

Han arbeidet som lektor på Årstad videregående skole i mange år, og hadde per 2024 skrevet 21 bøker. Soltvedt debuterte i 1997 med *Historien om Glenn Anton*, som han fikk Kultur- og kirkedepartementets debutantpris for. I tillegg til yrkesskoleeleven Glenn Anton er HyPer en gjennomgangsfigur i flere bøker. Den ni-årige Per Viggo er hyperaktiv. De to siste utgivelsene for voksne er romanene *Nedtelling* fra 2012 og *Voksesmerter* fra 2013. *Voksesmerter* handler om en oppvekst på Landås i Bergen på 1960-tallet. I desember 2014 kom ungdomsromanen *Levende vegg* ut. Oppfølgeren *Fire minutter på overtid* fulgte i  juni 2015. Romanene er de to første bindene i en trilogi om fotballaget Fart. Det avsluttende bindet i trilogien med tittelen *Fair Play* kom ut i mai 2016. I juni 2018 kom romanen *Rektor Grås siste reise* ut. Thor Soltvedt debuterte som dramatiker på Det Norske Teatret i Oslo i november 2018 med stykket *Hyper i Egypt* regissert av Petter Næss. I april 2019 kom ungdomsromanen *Hibernian* ut som omhandler homofili i et fotballmiljø. I mai 2021 kom ungdomsromanen/skoleromanen *Å greie seg på egne hender. Stanley Motts historie* ut. Oppfølgeren til *Stanley Motts historie* med tittelen *Med Gimt i Øret* ble utgitt høsten 2024. I oktober 2025 kom forfatterens første bok på nynorsk, en prosa-lyrisk tekst med tittelen *Frankie og Fantomsmertene* utgitt på Kapabel Forlag i Bergen. 

## Bibliografi
* *Historien om Glenn Anton*, ungdomsbok, Eide (1997)
* *Glenn Anton og Tassen*, ungdomsbok, Eide (1998)
* *Fotballfrelst*, ungdomsbok, Eide (1999)
* *Tretti linjerhver dag*, lyrikk, Eide (2000)
* *Tatovørene*, ungdomsbok, Eide (2000)
* *Flammen på stadion*, lyrikk, Eide (2002)
* *Glenn Antologien*, graffiti-bok, Blues forlag 2003
* *Taxi*, roman, Eide (2002)
* *HyPer i Egypt*, lyrikk, Eide (2004)
* *HyPer i gravkammeret*, barnebok. Lyrikk, Eide. Vigmostad & Bjørke (2005)
* *Alexanderplass*, ungdomsbok, Vigmostad & Bjørke (2006)
* *Nedtelling*, roman, Kapabel Forlag (2012)
* *Voksesmerter*, roman, Kapabel Forlag (2013)
* *Levende vegg*, ungdomsbok, Kapabel Forlag (2014)
* *Fire minutter på overtid*, ungdomsbok, Kapabel Forlag (2015)
* *Fair play*, ungdomsbok, Kapabel Forlag (2016)
* *Rektor Grås siste reise,* roman, Kapabel forlag 2018
* *Hyper i Egypt*, skuespill Det Norske Teatret, Oslo november 2018
* *Hibernian – Den største seieren, det tyngste tapet*, ungdomsroman, Kapabel forlag 2019
* *Å greie seg på egne hender – Historien om Stanley Mott*, Kapabel forlag forlag 2021
* *Med Glimt i Øret*, Kapabel Forlag 2024
* *Frankie og Fantomsmertene*, Kapabel forlag 2025

## Referanser


## Eksterne lenker
*  Thor Soltvedt  i Forfatterkatalogen hos Norsk Forfattersentrum
*
The Streets

**Mike Skinner** (født 27. november 1978), bedre kjent under kunstnernavnet **The Streets**, er en engelsk rapper fra Birmingham. Han er kjent for sin meget spesielle stil med cockneyaksent som går under betegnelsen Grime eller UK garage, selv om dette ikke er hans egentlige dialekt. Han gav ut sitt fjerde album 15. september 2008, *[[Everything Is Borrowed]]*. Hans siste album fikk tittelen *[[Computer and Blues]] * og ble utgitt 7. februar 2011.

I 2004 fikk han en hit med den rolige «Dry Your Eyes» som nådde nummer 1 på listene i både Storbritannia og Irland, mens plata *[[A Grand Don't Come for Free]]* solgte 3 millioner eksemplarer, en suksess han ikke senere har kopiert.

## Diskografi
* *[[Original Pirate Material]]* (2002)
* *[[A Grand Don't Come for Free]]* (2004)
* *[[The Hardest Way to Make an Easy Living]] * (2006)
* *[[Everything Is Borrowed]] *(2008)

## Referanser

## Eksterne lenker
* 
* 
* 
*
Stopp pressen!

***Stopp pressen!*** (originaltittel: *The Front Page*) er en amerikansk filmkomedie fra 1974 regissert av Billy Wilder. Filmen handler om en utbrent stjernereporter som skal dekke en henrettelse før han slutter i jobben. Sjefen gjør hva han kan for å forhindre ham i å slutte. Ting kompliseres når den dødsdømte fangen rømmer og gjemmer seg avishusets lokaler. Hovedrollene spilles av Jack Lemmon og Walter Matthau. Filmen er basert på en Broadway-komedie med samme tittel fra 1928, skrevet av Ben Hecht og Charles MacArthur. Stykket har blitt filmatisert flere ganger.

## Handling
Hildy Johnson er en utbrent stjernereporter som planlegger å slutte i jobben. Hans aller siste jobb er å dekke en henrettelse. Sjefen hans, Walter Burns, gjør imidlertid hva han kan for å forhindre ham fra å slutte. Oppi alt dette greier den dødsdømte fangen å rømme og reporteren blir involvert i saken på en helt annen måte enn han hadde tenkt. Dødsdommen har han fått på grunnlag av sitt politiske ståsted.

## Om filmen
*Stopp pressen!* fikk blandet mottakelse av anmelderne, noe som gjenspeiles i at den har fått 68 % på Rotten Tomatoes.

*[[VG]]* gav den terningkast fem. Også *[[Arbeiderbladet]]* gav den meget god omtale.

## I rollene

*Jack Lemmon as Hildebrand "Hildy" Johnson
*Walter Matthau as Walter Burns
*Susan Sarandon as Peggy Grant
*Vincent Gardenia as "Honest Pete" Hartman
*David Wayne as Roy Bensinger of the Tribune
*Allen Garfield as Kruger
*Austin Pendleton as Earl Williams
*Carol Burnett as Molly Malloy
*Charles Durning as Murphy
*Herb Edelman as Schwartz
*Martin Gabel as Dr. Max J. Eggelhofer
*Harold Gould as The Mayor/Herbie/Green Hornet
*John Furlong as Duffy
*Jon Korkes as Rudy Keppler

## Andre filmatiseringer
* *[[The Front Page (1931)|The Front Page]]*, den første filmatiseringen, 1931.
* *[[Siste sensasjon]]* (originaltittel: *His Girl Friday*), en versjon fra 1940 med Cary Grant i en av hovedrollene.
* *[[Hete nyheter]]*, (originaltittel: *Switching Channels*), en modernisert versjon fra 1988 med Burt Reynolds og Kathleen Turner i hovedrollene.

## Referanser


## Eksterne lenker
*
Spanias parlament

**Cortes Generales** er Spanias parlament, lokalisert i hovedstaden Madrid. Det består av to kamre, det første (deputertkammeret, *Congreso de los Diputados*), og det andre (senatet, *Senado de España*). Parlamentet har de klassiske parlamentariske fullmaktene som andre vestlige parlamenter normalt har: Det vedtar alle bevilgnings- og budsjettsaker, og har lovgivende makt hvor det også kan endre grunnloven. Deputertkammeret kan dessuten avsette statsministeren gjennom mistillitsvotum.

Det er 350 deputerte representanter i førstekammeret, og 266 senatorer i andrekammeret (senatet). Alle representanter velges for fire år.
VM i skiflyging 2008

**[[VM i skiflyging|Verdensmesterskapet i skiflyging]] 2008** ble arrangert i Oberstdorf, Tyskland fra 22. til 24. februar 2008. Oberstdorf arrangerte mesterskapet for femte gang. Tidligere har Oberstdorf arrangert mesterskapet i 1973, 1981, 1988 og 1998.

## Resultater
### Individuelt

### Lagkonkurranse
Scala

**Scala** kan referere til:

* Scala (TV-program), et norsk TV-program
* Scala (revyteater), et tidligere revyteater i Oslo
* Scala (selskap), et selskap, spesialisert på "Digital Signage"
* Scala (programmeringsspråk)
* La Scala, et operahus i Milano
* Scala (Salerno), en by på den italienske Amalfikysten
John Collett (1758–1810)

**John Collett** (født 22. september 1758 i Christiania, død 3. februar 1810 samme sted) var en norsk forretningsmann og tilhørte den opprinnelig engelske Collett-slekten. Stamfaren, trelasthandler  James Collett, slo seg ned i Norge i 1683. John Collett kom hjem fra England i 1792 for å overta familiebedriften *Collett & Søn* og bosatte seg i familiens bygård, Collettgården i Kirkegata 15. Han var blant byens rikeste menn og en sentral skikkelse i selskaps- og kulturliv. I 1793 ble han eier av Ullevål gård, som han utviklet til et mønsterbruk med imponerende hage- og parkanlegg. Der drev han også landbruksskole for unge bønder for å spre kunnskap om nye og mer rasjonelle metoder i landbruket. 

Hans gjestfrihet var stor, og mange utenlandske gjester har skildret den storslåtte bevertningen og underholdningen på Ullevål. I hagen skal han ha hatt en kunstig «kilde» hvor man fant vin i stedet for vann. Han eide også gården Flateby i Enebakk, hvor han holdt legendariske selskaper for Christiania-sosieteten i jakttiden og julen. I 1807 tok han initiativ til stiftelsen av «Aggers Sogneselskab».

Collett var en periode en av borgerrepresentantene i Christiania – «De 12 eligerede menn».

En gate og en plass på Ullevål er oppkalt efter ham.

## Referanser


## Eksterne lenker
*
Spanias deputertkammer

**Congreso de los Diputados** er underhuset i det spanske parlamentet. Deputertkammeret er det viktigste av de to kamrene. Det velger regjeringen og har det siste ord i lovsaker.  

Deputertkammeret består etter grunnloven av minst 300 maksimalt 400 deputerte. Ifølge gjeldende valglov (2019) er antallet bestemt til å være 350 deputerte. Det finnes 50 valgkretser som er identiske med landets provinser, medregnet de to autonome byene Ceuta og Mellila. Valgene holdes som forholdstallsvalg etter d'Hondts metode. Fordelingen av mandater skjer på valgkretsnivå, og begunstiger derfor store partier og partier med et regionalt tyngdepunkt. 

Valgperioden for deputertkammeret er fire år. 

## Se også
*Liste over presidentene for Spanias deputertkammer

## Referanser


## Eksterne lenker
*
Spanias senat

**Senado de España** er overhuset i det spanske parlamentet. Senatet består av 266 medlemmer, hvorav 208 velges etter flertallsprinsippet i provinsene. De øvrige 58 medlemmene av senatet velges av regionalparlamentene i de 17 autonome regionene. Alle senatorer sitter i fireårsperioder. 

## Se også
*Liste over presidentene for Spanias senat

## Referanser


## Eksterne lenker
*
Asgeir Helgestad

**Asgeir Helgestad** (født 1968) er en norsk filmskaper og naturfotograf, bosatt i Svene i Numedal.

I 2006 etablerte han produksjonsselskapet Artic Lights AS som fokuserer på naturfilm. Helgestad har samarbeidet med BBC, Plimsoll Productions, Maramedia og flere andre internasjonale selskap som filmfotograf, og har levert til NRKs naturprogrammer. RED Collective har laget en portrettvideo om Helgestad.

I filmen *Dronning uten Land* (2017 og 2018) viste han hvordan isbjørn blir påvirket av klimaendringene. Filmen har blitt vist på flere nasjonale og internasjonale festivaler og har vunnet internasjonale priser, og var en del av Den Kulturelle Skolesekken fra 2019 til 2021. Norsk filminstitutt presenterte filmen som en av de mestvinnende dokumentarene i 2019.

Som fotograf, har Helgestad vunnet Eric Hoskings Award (1993) ved BG Wildlife Photographer of the Year og kom på andre plass i 1992. I 2002 vant han *BBC Newcomer Award*. Han har laget tre fotobøker for barn og ungdom, og for den første av dem, *Dyr i skogen*, vant han Kultur- og kirkedepartementets debutantpris i 2001. 

Helgestad er medlem av foreningen Norske Naturfotografer og Foreningen Norske Filmfotografer.

## Bibliografi
* *Dyr i skogen*, Cappelen (2001) ISBN 9788202211257
* *Fugler i skogen*, Cappelen (2003) ISBN 9788202230487
* *Dyr og fugler i fjellet*, Cappelen (2005) ISBN 9788202243470

## Filmer
* *Skal hilse fra naturen / A Call from the Wild* (2024), Norway – *A Call from the Wild* (2024)
* *Dronning uten Land / Queen without Land* (2017 og 2018), *Auf Wiedersehen Eisbär!* (2019), *My Journey with a Polar Bear* (2019), *Sur la banquise, une reine sans royaume* (2021)
* *Liv og Død i Arktis* (2008)
* *Drømmen om villmarka (The Boy who adored the Wilderness)* (2005)
**Villrein* (2002)

## Referanser


## Eksterne lenker
*
Kirsten Alnæs

**Kirsten Elisabeth Alnæs** (noen ganger stavet **Kirsten Alnaes**; 1927–2021) var en norsk sosialantropolog.

Mellom 1951 og 1957 studerte hun sosialantropologi ved Universitetet i Oslo, mens fra 1957 til 1960 tilbrakte hun tid blant Bakonzofolket i Uganda, og skrev doktoravhandling om konzoenes kosmologi. Hun gjorde også sitt feltarbeid i Botswana.

Hun var i mange år bosatt i London, der hun arbeidet som lektor ved Antropologisk fakultet ved University of London samt fullførte sin doktorgrad ved University College London i 1995. Forskningsmaterialet hennes er deponert ved University of London.

Alnæs fikk Kirke- og undervisningsdepartementets debutantpris for sin ene barnebok *Pio* (1978). Boken er oversatt til svensk og dansk; den danske tittelen er *Frihed for Pio*.

Hun var gift med antropologen Axel Sommerfelt.

## Referanser
Sogneselskap

**Sogneselskap** kan sies å være en forløper for lokalt selvstyre. Men bildet er ikke ukomplisert; fortellinga om de norske sogneselskapene er en innholdsrik historie.

## Fase 1
Sentralt i de norske sogneselskapenes tidlige fase står Christiania-kjøpmannen John Collett (1758–1810) og opplysnings-teologen Fredrik Julius Bech (1758–1822). Førstnevnte tok initiativ til Norges første sogneselskap, «Aggers Sogns Vel» (Akers sogneselskap) som ble stifta i 1807. Året etter ble Asker Sogns Vel stifta.  Selskapet for Norges Vel ble stifta i 1809 etter initiativ fra Bech, og tenkt nærmest som et slags overordnende og landsomfattende sogneselskap, uten at det ser ut til at denne fikk nevneverdig innflytelse på de lokale sogneselskapene. I denne tidlige fasen var sogneselskapene stort sett initiert (og drevet) av folk fra den gamle embetsmannsstanden. I 1814 var det blitt 66 aktive sogneselskap rundt om i landet, der 65 var embetsmannsstyrt. Fattigfolk og husmenn ble holdt effektivt ute gjennom medlemskontigenten, samtidig var det en mulighet for folk fra den nye middelklassen å erverve seg medbestemmelsesrett i lokale forhold.

## Fase 2
På 1820-tallet, gikk mange av de gamle selskapene i dvale eller oppløsning. Dette hadde bl.a. sammenheng med opposisjon mot embetsmannsveldet. Til gjengjeld dukker det opp nye sogneselskaper initiert og drevet av folk fra bondestanden. Rakkestad Sogneselskap stifta i 1823 var et slikt.

## Fase 3
I 1829 initierte Henrik Wergeland sitt første sogneselskap, og han starta flere utover på 1830-tallet. Han hadde store visjoner, og så biblioteker og leseforeninger som grunnleggende.

## Litteratur
* Hofstad, Marius Bjørnson: *[http://www.oslomuseum.no/images/stories/PDFer/Byminner/Byminner%20nr%204%20-%202007%20-%20web.pdf De norske Sogneselskap og deres rolle i folkeopplysningen på 1800-tallet].* I Byminner nr.4-2007, s.12-25

## Eksterne lenker
* ''De norske Sogneselskab og deres rolle i folkeopplysningen på 1800-tallet'' av Marius Bjørnson Hofstad 
* https://web.archive.org/web/20140409100729/http://www.akerssogneselskap.org/200%C3%A5rshsitorien.htm
Frank Tønnesen

:*For fotballspilleren, se [[Frank Tønnesen (fotballspiller)]]*

**Frank Tønnesen** (født 1972), best kjent under artistnavnet **Tønes**, er en norsk visesanger, gitarist og låtskriver fra Sokndal.

Han ga ut sitt første album, *Rett te håves* i 1996 og har gitt ut ni album og fem EP-er. I tekstene bruker han Sokndal-dialekt. I 2012 ga han ut albumet *Sån av Salve*. For utgivelsen ble han tildelt Prøysenprisene for 2012 og vant Spellemannprisen 2012 i klassene vise og tekstforfatter. For albumet ble han også nominert til Nordic Music Prize for 2012. I 2013 fikk han Dialektprisen. Han fikk Spellemannprisen 2015 i klassen vise for Vindbrest og Spellemannprisen 2021 i klassen viser og visepop for *Thilda Bøes Legat*.

Sammen med blant andre Ingvar Hovland har Tønnesen flere ganger skrevet og spilt revyer i Egersund. I 2018 debuterte han med romanen *Vi kan ikke ta med alt dette hjem* på Pelikanen forlag. I tillegg til musikkarrieren arbeidet Tønnesen i 20 år på Titania til januar 2015. 

## Priser og utmerkelser
* Nominert til Edvard-prisen 1999 i klassen tekst til musikk for *Maleri*
* Nominert til Spellemannprisen 2009 i klassen tekstforfatter for *Sobihob*
* Prøysenprisene 2012
* Nominert til Nordic Music Prize for 2012 *Sån av Salve*
* Spellemannprisen 2012 i klassene vise for *Sån av Salve*
* Spellemannprisen 2012 i klassene tekstforfatter for *Sån av Salve*
* Årets Sokndøl 2013
* Dialektprisen 2013
* Stavanger Aftenblads kulturpris for 2013
* Spellemannprisen 2015 i klassen vise for *Vindbrest*
* Nominert til Spellemannprisen 2015 i klassen tekstforfatter for *Vindbrest*
* Nominert til Spellemannprisen 2017 i klassen årets tekstforfatter for *Sesong fire*
* Nominert til Spellemannprisen 2017 i klassen årets album for *Sesong fire*
* Rogaland fylkes kulturpris for 2020 
* Spellemannprisen 2021 i klassen viser og visepop for *Thilda Bøes Legat*
* Edvard-prisen 2022 i klassen tekst for  *Thilda Bøes Legat*

## Diskografi
### Album
* *Rett te håves* (Kinkverk, 1996)
* *Gobai* (Kinkverk, 1998)
* *Det så e inne i krabben* (Broiler Farm, 2000)
* *Grønnare gras* (Broiler Farm, 2004)
* *[[Tork av deg fliret]]* (Hype City, 2008)
* *Sobihob* (Hype City, 2009)
* *Sån av Salve* (Hype City, 2012)
* *Vindbrest* (Kinkverk, 2015)
* *Sesong fire* (Klinkverk, 2017)
* *Thilda Bøes legat* (Klinkeverk, 2021)
* *I år gjør me det heilt enkelt* (Klinkeverk, 2025)

### EP-er
* *Maleri* (Kinkverk, 1998)
* *Bonde* (Kinkverk, 1999)
* *Sko ikke sagt någe hvis det va drid* (Broiler Farm, 2000)
* *Sju* (Broiler Farm, 2003)
* *Ikkje mogna* (Kinkverk, 2017)

### Singler
* «Maxitaxi» (Kinkverk, 2017)
* «Nordlandslefse» (2025)

## Referanser


## Eksterne lenker
* 
* 
*  Biografi fra Norsk pop- og rockleksikon
Scala (Salerno)

**Scala** er en by og kommune i den italienske provinsen Salerno. Den er lokalisert på en berglendt høyde, rundt 360 meter over havet og på motsatt side av byen Ravello som den er tilknyttet med vei. Den er en del av Amalfikysten. Scala er delt i seks bydeler med hver sin klare identitet – fra nord til sør: Santa Caterina, Campoleone, Campidoglio, Scala, Minuta og Pontone.

Byen er kjent for dyrking av valnøtter. Hvert år i slutten av oktober feirer byen en valnøttfestival (Sagra delle Castagne) over to helger. Det er flere veier som går opp fjellet og til valnøttrærne.

## Historie
I middelalderen var Scala, sammen med Ravello, den viktigste befestningen til hertugdømmet Amalfi. Scala og Ravello ble plyndra av Robert Guiscard i 1073, og ødelagt av republikken Pisa seksti år seinere. På slutten av 1200-tallet ble byen på nytt ødelagt under *Vespiri siciliani*, den sicilianske kveldssangen, et vellykket opprør i påsken på Sicilia i 1282 mot den franske konge.

## Severdigheter
Dens torg har en kafé, restaurant, apotek, matbutikk og andre butikker. Byens fremste attraksjon er dens katedral som går tilbake til 1169 og ble siden ombygget i barokkstil. Kirken Annunziata (Maria budskapsdag) har portal med innlagte romerske søyler som støtter et hvelv fra romersk tid. I krypten er det freskomalerier fra rundt 1200 med framstilling av den hellige Nikolas av Myra. Det tidligere nonneklosteret tilhørende benediktinerordenen er lokalisert i distriktet Minuta. Det ble etablert i 1908 av den danske reisende Carl Wiinstedt (1875–1932), og nå er et sted for danske besøkende kunstnere og forskere som studerer ved Amalfikysten.

## Referanser


## Eksterne lenker
*
Jahorina

**Jahorina** er et fjell i De dinariske Alper sentralt i Bosnia-Hercegovina. Det ligger like sørøst for Sarajevo ved siden av fjellet Bjelašnica. Jahorina er 1&nbsp;913 meter høyt. 

Som de øvrige fjellene omkring Sarajevo er Jahorina et populært turiststed med tilbud om mange forskjellige vinteraktiviteter, i tillegg til turløyper for fot- og skiturer. Fjellet har over 40&nbsp;km med skiløyper i tillegg til moderne fasiliteter. Under Vinter-OL 1984 ble flere av øvelsene arrangert her.

## Eksterne lenker
*
Padling under Sommer-OL 1984

**Padling under Sommer-OL 1984**. Padling var med som olympisk øvelse for ellevte gang under OL-1984 i Los Angeles. Det ble konkurrert om tolv olympiske titler. Det var fem klasser for kajakk og fire i kano for herrer og tre i kajakk for kvinner. New Zealand ble beste nasjon med fire gullmedaljer.

## Medaljer

## Menn
### Kajakk
#### K1 500 m

#### K1 1000 m

#### K2 500 m

#### K2 1000 m

#### K4 1000 m

### Kano
#### C1 500 m

#### C1 1000 m

#### C2 500 m

#### C2 1000 m

## Kvinner
### Kajakk
#### K1 500 m

#### K2 500 m

#### K4 500 m

## Eksterne lenker
* Resultater og profilside  på sports-reference.com
Georg Leibbrandt

**Georg Leibbrandt** (født 5. september 1899 i Hoffnungsfeld ved Odessa, død 16. juni 1982 i Bonn) var en tysk nazist, filosof, byråkrat og diplomat. Han ledet den politiske avdelingen i *[[Reichsministerium für die besetzten Ostgebiete]]* («Departementet for besatte østområder») ofte forkortet til *Ostministerium*.

## Bakgrunn
Leibbrandt var født av etnisk tyske foreldre i *Hoffnungsfeld* nær Odessa i Zebrikovo-distriktet i Ukraina. Under første verdenskrig meldte han seg som tolk for de tyske styrkene som sto i Ukraina på Østfronten, da han snakket både tysk, russisk, ukrainsk, fransk og engelsk. 

Etter oktoberrevolusjonen i 1917 flyktet han til Berlin og begynte å studere der. I 1918 studerte han teologi, filosofi og historie og fikk en doktorgrad i filosofi i 1927. I årene 1926, 1928 og 1929 reiste han mye rundt i Sovjetunionen for å studere den tyske befolkningen i svartehavsområdet («*Volgatyskere*») og samlet historisk dokumentasjon. Han publiserte senere en bok om dette i Tyskland. Han fikk senere et Rockefellerstipend og studerte i Paris og i USA i årene 1931-1933.

## Nasjonalsosialist
Da nasjonalsosialistene kom til makten i Tyskland i 1933, tok Leibbrandt i mot en invitasjon fra Alfred Rosenberg om å vende tilbake til Tyskland, og han gikk samme år inn i NSDAP. Han ble leder av Øst-seksjonen i den utenrikspolitiske avdelingen i NSDAP, og leder for antisovjetisk og antikommunistisk propaganda.

Etter at Operasjon Barbarossa ble igangsatt, ble Leibbrandt leder for *Ostministrerium*, som hadde det overordnede ansvaret for den sivile administrasjonen i de okkuperte områdene. Fra denne posisjonen deltok han på Wannseekonferansen sammen med Alfred Meyer.

Fra sommeren 1943, gikk han av ukjente grunner av fra *Ostministerium* og gikk inn i Kriegsmarine.

## Etter krigen
Han ble holdt internert av britene etter krigen fram til 1949. I denne perioden ble han innkalt som vitne under ministerieprosessen.

I januar 1950 ble han formelt siktet av *Landgericht Nürnberg-Fürth*, men saken mot ham ble henlagt  den 10. august samme år. Etter løslatelsen bosatte han seg i Weissach im Tal i Baden-Württemberg, hvor han bodde fram til sin død. Han oppholdt seg også i perioder i USA og fortsatte studiene rundt Volgatyskerne.

## Referanser
Fylkesvei 1186

**Fylkesvei 1186** går mellom Hjelmungen i Halden og Grimsøy i Sarpsborg.

Frem til 2019 hadde veien betegnelsen fylkesvei 594 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ravello

**Ravello** er en by ved den italienske Amalfikysten. Byen ligger høyt oppe på klippene over kysten, og er et populært turistmål. Det bor 2487 innbyggere her per 2013.

## Historie
Ravello var en viktig by for republikken Amalfi fra 800-tallet til 1200-tallet som produsent av ullvarer fra det omliggende landbruksdistriktet som farget i byen.

## Severdigheter
* Domkirken
* *Villa Rufolo*, bygd i 1270 av rikmannen Nicola Rufolo, er på grunn av sin spektakulære beliggenhet og storslåtte utsikt et mål for tusenvis av turister hver sommer. Villaen nevnes av Giovanni Boccaccio i *[[Dekameronen]]*. Det var her Richard Wagner lot seg inspirere til scenografien for operaen *[[Parsifal]]*.
* * Villa Cimbrone*
* Kirken *San Giovanni del Toro* fra før år 1000.

## Referanser


## Eksterne lenker
*
Karusellen

**Karusellen**, også kjent som **Jomfru, jomfru Skjær** (fra svensk), er en sanglek hvor man leier hverandre (holder hender) og danser, hopper eller løper i en ring. Dansen skal gå fortere og fortere etter som sangen går.

## Tekst
:Karru, karru, karru karusellen – *Variant*: Jomfru, jomfru, jomfru, jomfru Skjær!
:som skal gå til kvelden, som skal gå til kvelden! – *Variant*: Her er karusellen, som skal gå til kvelden!
:Ti for de voksne og fem for de små!
:Skynd deg på, skynd deg på! 
:(For) nå skal karusellen gå!

:Ha-ha-ha! Det går jo bra 
:for Åsemor og Olemann og Titten og meg! *Variant*: For Peremann og Olemann og Bitten og jeg 
:Ha-ha-ha! Det går jo bra
:for Åsemor og Olemann og Titten og meg!

## Eksterne lenker
* norsknettskole.no presenterer ulike sangleker
Christian Benneches vei (Oslo)

**Christian Benneches vei** (1–15, 2A–18) er en vei på Bygdøy i bydel Frogner i Oslo. Den går nordøstover fra Fredriksborgveien før den dreier mot nord og munner ut i Huk aveny.

Veien fikk i 1905 navnet Benneches vei etter kjøpmann Christian Schultz Benneche (1790–1878), som hadde sommerboligen Christiansro (Huk aveny 18). Nåværende navneform er fra 1952.

Veien er kjent for sine storslåtte eiendommer og rike eiere. De dyreste eiendommene består gjerne av store villaer bygget tidlig på 1900-tallet eller tidligere, og har stor tomt og privat strandlinje og en verdi på flere titalls millioner.

Per 2024 var Pausvillaen (Christian Benneches vei 6) den boligen i Oslo med høyest eiendomsskatt. Kapital verdsatte Pausvillaen til ca. 150 millioner kroner i 2016. Pausvillaen ble bygget i 1907 for stålgrosserer Ole Paus, var bolig for Josef Terboven under andre verdenskrig og eies fra 1997 av Petter Stordalen.

I 2006 ble en av Norges dyreste boliger solgt for 50 millioner kr. fra Bergesen-familien til isopor-arving og nevø av Olav Nils Sunde, Karl Kristian Sunde. Boligen var tidligere eid av Cappelen-direktør Henrik Groth. 

## Kjente beboere
* Nr. 2F: Alf Ulven
* Nr. 4B: Harald Grieg, Morten Sigval Bergesen
* Nr. 4D: Peter Warren
* Nr. 6 (Pausvillaen): Ole Paus, Josef Terboven, Petter Stordalen
* Nr. 8B: Stig Herbern
* Nr. 9: Eigil Stray Spetalen
* Nr. 16: Henrik Groth, Ingerid Bergesen og Karl Kristian Sunde

## Referanser


## Litteratur
* Oslo byleksikon

## Eksterne lenker
*
The Colors Turned Red

**The Colors Turned Red** er et popband fra Haugesund. Bandet ble startet under navnet **Im Nebel** i 1982, men endret navn i 1986. I 1988 ga bandet ut albumet *The Colors Turned Red* før det ble oppløst i desember samme år. I 2004 ble bandet gjenforent med samme besetning som i 1988. Året etter ga bandet ut EP-en *Summer EP* før det i 2006 kom ut med sitt andre album, *All the Way Up*. Begge utgivelsene på plateselskapet CCAP.

## Medlemmer
* : vokal (medvirket også som bassist i Månen (band))
* : gitar, vokal, låtskriver 
* : keyboard, vokal
* Morten Jackman: trommer, sag
* : bassgitar (1986-)

**Tidligere medlem**
* : bassgitar (-1986)

## Diskografi
* *[[The Colors Turned Red (album)|The Colors Turned Red]]* (Mega, 1988)
* *Summer EP* – EP (CCAP, 2005)
* *[[All the Way Up]]* (CCAP, 2006)

## Eksterne lenker
* 
*  
*
Tank (film)

***Tank*** er en amerikansk actionkomedie fra 1984 regissert av Marvin J. Chomsky. Filmen handler om en militæroffiser i en amerikansk småby som ryker uklar med stedets lokale sheriff. Sheriffen fengsler sønnen hans som hevn. Når ingenting annet nytter benytter han sin egen private Sherman-Tank og befrir sønnen fra fengselet. Hovedrollene spilles av James Garner, Shirley Jones, C. Thomas Howell, mens sentrale biroller spilles av G.D. Spradlin og Jenilee Harrison.

## Handling
Sersjantmajor Zack Carey er en tankkommandør som har stridsvogner som sin store lidenskap og hobby. På slutten av karrieren flytter han og familien til en militærpost ved en småby i Georgia. Med seg har han en eldre, men godt vedlikeholdt Sherman-Tank fra andre verdenskrig.

Ute på en bar kommer han i prat med en ung prostituert kvinne på 17 år. Den lokale visesheriffen (som i virkeligheten er hennes hallik) liker ikke hva han ser og behandler henne brutalt. Zack reagerer på oppførselen og slår ham ned. Dagen etter bestemmer stedets korrupte sheriff seg for å hevne opptrinnet. Det gjør han ved å fengsle hans sønn Michael på en falsk anklage om narkotika. Zack prøver å få ham løslatt, men etterhvert skjønner han at den brutale sheriffen har til hensikt å la sønnen hans omkomme i fangeleiren. I desperasjon drar han til straffeleiren med sin egen privateide stridsvogn og setter ham fri. Den voldsomme og høyst uvanlige befrielsesaksjonen blir starten på en jakt der far og sønn sammen må rømme fra lovens lange arm. Til tross for sheriffens knallharde linje får duoen stor sympati blant lokalbefolkningen. På sin vei tar de også med seg den unge prostituerte kvinnen som ble mishandlet av politiet. Målet er å ta seg over delstatsgrensa slik at de kan eksponere den korrupte sheriffen.

## Om filmen
*Tank* fikk beskjeden oppmerksomhet i sin samtid. Den amerikanske filmkritikeren Leonard Maltin gav den 2 av 4 stjerner.

*[[VG]]* gav den terningkast to. Den har fått 2 av 5 stjerner i *[[Den store film- og videoguiden]]*.

Den innbrakte $11 millioner på kino i USA og havnet derav på 73-plass over de mest innbringende filmene på amerikansk kino i 1984.

## I rollene
(utvalg)
*James Garner –  Cmd. Sgt. Maj. Zack Carey 
*Shirley Jones –  LaDonna Carey 
*C. Thomas Howell –  William 'Billy' Carey 
*G.D. Spradlin –  Sheriff Cyrus Buelton 
*Jenilee Harrison –  Sarah, prostituert
*James Cromwell –  Visesheriff Euclid Baker
*Mark Herrier –  SSgt. Jerry Elliott, 'Soldier' Magazine Reporter 
*Sandy Ward –  Maj. Gen. V.E. Hubik 
*Dorian Harewood –  Sfc. Ed Tippet, Provost Marshal's Office

## Referanser


## Eksterne lenker
*
Mary Bente Bringslid

**Mary Bente Bringslid** (født i Molde 1955) er en norsk sosialantropolog og forfatter av barnebøker.

Hun ble cand.polit. i 1986, tok doktorgrad i 1996 og har siden 1996 vært førsteamanuensis ved *Institutt for sosialantropologi* ved Universitetet i Bergen. Hennes forskning har dreid seg om norske bygdesamfunn.

Hun debuterte som skjønnlitterær forfatter i 2003 med barnediktsamlinga *Dei blå revane*, illustrert av Inger Lise Belsvik. Bringslid fikk Kultur- og kirkedepartementets debutantpris for boka. I oppfølgeren *Hunden Parabol tenkjer på månen* (2006) er det familiens hund som er tema for diktene. 

## Referanser


## Eksterne lenker

* cv, fra uib.no
* om barnebøkene hennes, fra nynorskbok.no
Tusjpenn

**Tusjpenn**, også kalt **filtpenn**, **fiberpenn** eller bare **tusj** på norsk, er forskjellige typer skrive- og tegnepenner. Slike penner har ulikt fargestoff (tusj, blekk og annet) i en porøs beholder i penneskaftet, en fiberspiss av filt eller nylon og en tett plasthette slik at ikke fargestoffet tørker fast i den fuktige spissen. Noen tusjpenner med fiberspiss kan etterfylles med fargestoff, men de fleste kastes når de er oppbrukt eller gått tørre. En annen type tusjpenner er tekniske rørpenner med blekkpatroner og hule stålspisser.

## Historikk
Moderne tusjpenner med fiberspiss ble oppfunnet i USA på 1950-tallet. Sidney Rosenthal, fra Richmond Hill i New York, regnes ofte som oppfinner da han i 1952 satte en filtspiss på en liten flaske blekk og oppdaget at det gav en dekkende, bestandig strek i klar farge. Spritpenner som gir en permanent strek, ble oppfunnet i 1956. Andre oppgir at de moderne filtpennene ble oppfunnet i Japan i 1962.

## Typer tusjpenner
Tusjpenner kan ordnes etter bruksområde eller egenskaper, for eksempel fargens festeegenskaper, profil på spissen og strektykkelse. Det finnes en mengde slike penner med ulike navn. På norsk brukes blant annet disse betegnelsene:

* **[[Sprittusj]]er** er merkepenner med filttupp der fargestoffet er blandet med giftige løsemidler som xylen eller toluen. Slike penner gir permanent, det vil si vannfast, delvis vaskeekte strek som fester på alt fra papir til glatte, ikke-porøse materialer som plast, glass, metall og stein. Tagging med spritpenner er ofte svært vanskelig å vaske vekk. Innholdet i de tradisjonelle spritpennene er i dag erstattet av mindre helseskadelige løsemidler.
* **Markere** eller **markerpenner** er tusjpenner som finnes i et stort fargeutvalg og ofte har forskjellige spisstykkelser i hver ende. Disse brukes av reklamebyråer og designere når en skal skissere trykksaker, produkter, kostymer og annet i farger. Pantones markere har farger som følger Pantone Matching System (PMS), produsentens eget fargesystem som blant annet brukes av trykkerier i mange land som industristandard for trykkfarger.
* **Markerings-, merke- eller overstrykningspenner**, på engelsk ofte kalt *high-lighters* eller *textmarkers*, inneholder lyse og lysende (fluorescerende) neonfarger. De brukes til å markere noe, for eksempel tekst på en svart-hvit papirkopi eller i en lærebok.
* **Overheadpenner** har fargestoff som sitter fast på gjennomsiktige plastfolier som brukes til overhead-prosjektører
* **Whiteboardpenner** brukes på whiteboardtavler og andre glatte flater. De kan tørkes vekk fra ikkesugende materialer.
* **[[Teknisk tusjpenn|Tekniske tusjpenner]]** har ikke fiberspiss, men er rørpenner av metall der flytende tusj oppbevares i en plastpatron i skaftet. Slike penner finnes i forskjellige strektykkelser og brukes i ulike typer teknisk tegning der streken skal være tydelig, skarp og jevn.

I tillegg fins det tusjpenner for mer spesiell bruk, for eksempel merkepenner med fargestoff som kun synes i ultrafiolett belysning og er beregnet til sikkerhetsmerking og navning av verdisaker.

## Se også
* Tusj
* Penn

## Eksterne lenker
*
Helge S. Kvanvig

**Helge Steinar Kvanvig** (født 20. februar 1948) er professor i teologi ved Det teologiske fakultet ved Universitetet i Oslo. 

## Utdanning og engasjement
Kvanvig tok sin teologiske embedseksamen ved Menighetsfakultetet. Han disputerte for teologisk doktorgrad 21. september 1984 på en avhandling om Enok i Det gamle testamente: *The Mesopotamian background of the Enoch figure*. 

Etter tjeneste som feltprest satset Kvanvig på forskning og arbeidet i flere år ved Menighetsfakultet. Siden var han rektor ved Diakonhjemmets høyskole før han fra 1995 begynte som førsteamanuensis ved Universitetet i Oslo. I 1999 ble han beskikket til professor samme sted, hvor han også har vært studiedekan og dekan. 

## Bibliografi
* *Roots of apocalyptic : the Mesopotamian background of the Enoch figure and the Son of Man* 1988

## Eksterne lenker
Wilhelm Stuckart

**Wilhelm Stuckart** (født 16. november  1902 i Wiesbaden, død 15. november  1953) var en tysk jurist, embetsmann, nazist og SS-general. Han var minister i Flensburg-regjeringen, og før det statssekretær. 

## Liv og virke
Stuckart ble med i det tyske nasjonalsosialistiske partiet NSDAP i 1922. Han deltok sannsynligvis i det mislykkede ølkjellerkuppet i 1923. Han studerte deretter juss og ble dr. jur. i 1928, dommer i underretten i 1930, og advokat i 1932. Han inntrådte i SS i 1936 og oppnådde tjenestegraden Obergruppenführer i 1944.

Fra juni 1933 var Stuckart statssekretær i det prøyssiske vitenskapsministeriet, i 1934 statssekretær i ministeriet for vitenskap, ut- og folkedannelse, i 1935 statssekretær i riksinnriksministeriet og ansvarlig for den juridiske utformingen av Nürnberglovene. Stuckart representerte innenriksminister Wilhelm Frick ved Wannseekonferansen i januar 1942, der den tyske ledelsen diskuterte «den endelige løsningen på jødespørsmålet». 

Han ble utnevnt til innenriksminister i regjeringen Dönitz i mai 1945.

Han ble dømt til fire års fengsel i ministerieprosessen. Etter løslatelsen ble han fra 1951 leder i Gesamtdeutscher Block/Bund der Heimatvertriebenen und Entrechteten i Niedersachsen og medlem av Sozialistische Reichspartei.

Han døde i en bilulykke i 1953.

## Referanser
Padling under Sommer-OL 1996

**Padling under Sommer-OL 1996**. Padling var med som olympisk øvelse for trettende gang under OL-1996 i Atlanta. Det ble konkurrert om 16 olympiske titler. Det var fem klasser for kajakk og fire i kano for herrer og tre i kajakk for kvinner på flatvann. I slalåm var det tre for menn og en klasse for kvinner. Tyskland ble beste nasjon med fem gullmedaljer foran Tsjekkia med tre.

## Medaljer

## Slalåm
### Menn
#### K1

#### C1

#### C2

### Kvinner
#### K1

## Flatvann
### Menn
#### K1 500 m

#### K1 1000 m

#### K2 500 m

#### K2 1000 m

#### K4 1000 m

#### C1 500 m

#### C1 1000 m

#### C2 500 m

#### C2 1000 m

### Kvinner
#### K1 500 m

#### K2 500 m

#### K4 500 m

## Eksterne lenker
* Resultater og profilside  på sports-reference.com
Lister over norske TV-programmer

Ulike lister over norskproduserte TV-programmer. Hovedlistene er inndelt alfabetisk, men kan justeres kronologisk eller sjangermessig. I tillegg er det en del andre lister som er inndelt etter forskjellige kriterier.

## Hovedlister
*Liste over norske TV-programmer (1960–1969)
*Liste over norske TV-programmer (1970–1979)
*Liste over norske TV-programmer (1980–1989)
*Liste over norske TV-programmer (1990–1999)
*Liste over norske TV-programmer (2000–2009)
*Liste over norske TV-programmer (2010–2019)
*Liste over norske TV-programmer (2020–2029)

## Andre lister
*Liste over norske TV-programmer som har gått 25 år eller mer
*Liste over TV-programmer produsert av Fjernsynsteatret
*Liste over TV-programmer produsert av NRK Drama 1991-1996
*Norges bidrag til Underholdningsfestivalen i Montreux
*Liste over norske TV-humorprogrammer
*Liste over norske reality-TV-serier 1999-2009
*Liste over norske reality-TV-serier 2010–2019
Zbigniew Boniek

**Zbigniew Kazimierz «Zibi» Boniek** (født 3. mars 1956 i Bydgoszcz) er en tidligere polsk fotballspiller og -trener. Han spilte for Zawisza Bydgoszcz og senere Widzew Lods før han dro til Italia, der han spilte for toppklubbene Juventus og AS Roma. Boniek ble av Pelé kåret til en av verdens 125 beste levende fotballspillere og av FIFA som en av de hundre beste spillere i verden. 

Etter karrieren som aktiv spiller satset han på en trenerkarriere. Han trente flere italienske klubber før han ble polsk landslagstrener i 2002. Han sluttet etter fem landskamper.

## Referanser


## Eksterne lenker
* 
* Zbigniew Boniek (90minut.pl)
Glass (tidsangivelse)

**Glass** er en eldre tidsangivelse til sjøs. Ett glass tilsvarer en halv time.

## Se også
* Vakt (tidsenhet)
* Skipsklokke

## Referanser
Standardtysk

**Standardtysk**, ofte også kalt høytysk, betegner alle standardiserte og overregionale uttalevarianter av det tyske skriftspråket. Standardtysk brukes som motsetning til all tale som ikke er standardisert, slik som f.eks. dialekter, sosiolekter, fagspråk og dagligspråk. Det finnes ulike standarder for uttale i Tyskland, Østerrike og Sveits, men det finnes ingen dialekt som er i overensstemmelse med standardtysk.

## Se også
*Målform
Tidlig nyhøytysk

**Tidlig nyhøytysk** (ty. *Frühneuhochdeutsch*, Frhd.) betegner det høytyske språket mellom 1350 og 1650. Dets forgjengere kalles middelhøytysk (ca. 1050-1350), og gammelhøytysk. Den nyhøytyske perioden starter rundt 1650 og går fram til i dag. Den mest kjente teksten fra tidlig nyhøytysk tid er bibeloversettelsen til Martin Luther fra 1545. Luthers bibeloversettelse blir ofte sett på som opprinnelsen til det tyske skriftspråket slik vi kjenner i dag.

## Eksterne lenker
* Tidlig nyhøytysk ordbok
Sant’Agnello

**Sant'Agnello** er en by og kommune i Storbyområdet Napoli i Italia, ca. 55 km sør for Napoli. Byen ligger ved Napolibukta, et par km innenfor Sorrento. Det bodde 9095 mennesker her i 2013.

Sant'Agnello har forbindelse til Napoli ved den smalspora jernbanelinja Circumvesuviana.

## Referanser


## Eksterne lenker
*
Nyhøytysk

**Nyhøytysk** (ty. *Neuhochdeutsch*, Frhd.) betegner den språkhistoriske perioden fra 1650 og fram til i dag. Dets forgjenger kalles tidlig nyhøytysk (ca. 1350-1650).

## Se også
*Høytysk
*Tysk språk
Kystfestivalen 61° Nord

**Kystfestivalen 61° Nord** var en festival i forbindelse med 100-årsmarkeringen «Norge 2005» i Gulen kommune i 2005.

«Republikken Gulating», med referanse til det historiske Gulatinget, ble som et stunt «utropt» som en selvstendig stat 4. juni 2005, på Kystfestivalen 61° Nord i Eivindvik, Gulen kommune. Da ble også Øyvind Heitmann utnevnt til stasminister («pride minister») av Magnor Midtun, lokalhistoriker og lagmann i  Håkonarspelet. Heitmann er drivkrafta bak Republikken Gulating, som ønsker å gjøre kulturen i regionen mer kjent og øke selvstyret ved å påvirke politiske organ.

Den fiktive republikken skulle omfatte et område vest og sør i Norge: fylkene Hordaland, Sogn og Fjordane, Rogaland, Vest-Agder, Aust-Agder, og regionene Sunnmøre, Valdres og Hallingdal

## Eksterne lenker
* Republikken Gulating
Gus-Khrustalnyj

**Gus-Khrustalnij** (russisk: Гусь-Хруста́льный) er en by i Vladimir oblast i Russland. Den ligger ved elva Gus (ei sideelv til Oka), rundt 63&nbsp;km sør for Vladimir.

Bynavnet kan oversettes som «krystallgås», ettersom byen er kjent som et av de eldste sentrene for glassindustri i Russland, og den ligger ved elva Gus (oversatt: *Gås*). Det er imidlertid gode grunner for å anta at navnet ikke er avledet direkte fra *[[gås]]*, men snarere fra det felles slaviske uttrykket *«gås»* (på de respektive språkene) for en stor (opp til ti liter eller mer) flaske.

Gus-Khrustalnij ble grunnlagt midt på 1700-tallet i forbindelse med byggingen av en krystallfabrikk. Den fikk innvilget bystatus i 1931.

Byen inngår i turistruten Den gyldne ring i Russland.

## Demografi
Befolkningsutvikling:
:

## Referanser


## Eksterne lenker
*
Fylkesvei 1168

**Fylkesvei 1168** går mellom Greåker og Sandesund i Sarpsborg kommune. Veien er 4,8&nbsp;km lang. Veien var i mange år hovedferdselsåre mellom Fredrikstad og Sarpsborg, helt til fylkesvei 109 ble åpnet på slutten av 1970-tallet. I dag benyttes veien hovedsakelig til lokaltrafikk.

Frem til 2019 hadde veien betegnelsen fylkesvei 557 (Østfold).

Fra vest heter veien Greåkerveien størstedelen av sin lengde. Ved Brattbakken, som før 1992 markerte kommunegrensen mellom Sarpsborg og Tune kommuner, skifter veien navn til Alvimveien. De siste drøyt hundre meterne av sin lengde er veien en del av St Halvards vei.

## Kommuner og knutepunkter

## Referanser




## Eksterne lenker
* Vegvesenets vegkart 
*
Sengehest

En **sengehest** er en grind som plasseres på sengekanten for å beskytte den sovende fra å falle ut. Den finnes i mange forskjellige størrelser og farger, og brukes spesielt flittig blant barn og eldre. Sengehest er obligatorisk i øverste sengen i en køyeseng. 

Ordet sengehest har muligens oppstått på grunn av at sengehesten ligner torturredskapet trehest. En trehest består av en kantsatt bjelke som er lagt oppå to bukker som forbrytere ble satt over skrevs på med vekter bundet på begge føttene.
Fylkesvei 557 (andre betydninger)

I Norge finnes **fylkesvei 557** i de følgende fylkene:

*Hordaland (primær fylkesvei)
*Fylkesvei 557 (Vestfold)
*Fylkesvei 557 (Østfold)
Circumvesuviana

** Ferrovia Circumvesuviana ** er en smalspora jernbane som forbinder Napoli med de nærmeste nabobyene. Banen har navn etter vulkanen Vesuv. Banen består av flere linjer med til sammen 138 km spor og 96 stasjoner. Sporvidden er 950 mm, og togene kjører med en toppfart på 90 km/t. Turen fra Napoli til Sorrento tar ca. én time.

Alle linjene løper ut fra Napoli, og forgreiner seg i ulike retninger til byer på Sorrentohalvøya. Foruten å ha betydning som lokal transportåre, benyttes banen av turister til Pompeii, Herculaneum og Villa Poppaea, som alle ligger innen gangavstand fra stasjoner på banen. 

Banen går stedvis gjennom svært naturskjønne omgivelser, særlig ute på Sorrentohalvøya, der den har flere tunneler og høye bruer. I Napoli er banen ført i tunnel under hovedjernbanestasjonen.

## Linjer
*Linje 1: Napoli Porta Nolana – Barra – Torre del Greco – Torre Annunziata – Castellammare di Stabia – Sorrento
*Linje 2: Napoli Porta Nolana – Barra – Vesuvio/De Meis – Ottaviano – Poggiomarino – Sarno
*Linje 3: Napoli Porta Nolana – Pomigliano d'Arco – Nola – Baiano
*Linje 4: Napoli Porta Nolana – Pomigliano d'Arco – Acerra
*Linje 5: Napoli Porta Nolana – Barra – Torre del Greco – Torre Annunziata – Pompeii – Poggiomarino
*Linje 6: Napoli Porta Nolana – Vesuvio/De Meis – San Georgio a Cremano

## Eksterne lenker
* Hjemmeside
* Uoffisiell side
Akademio de Esperanto

**Akademio de Esperanto** er en uavhengig språklig institusjon, hvis oppgave er å ta vare på og beskytte de grunnleggende prinsipper i språket Esperanto, og kontrollere språkets utvikling. Man kan sammenligne «Akademio de Esperanto» med Norsk språkråd.

## Historie
«Akademio de Esperanto» ble grunnlagt i 1905 under den første verdenskongressen for Esperanto, etter forslag av Zamenhof, men da under navnet «Lingva Komitato» («Språkkomiteen»). Denne komiteen hadde en overordnet kommisjon kalt «Akademio». I 1948 ble komiteen og akademiet slått sammen til «Akademio de Esperanto».

## Avgjørelser og anbefalinger
* 9. offisielle utgave av den universelle ordboken (2007)
* Om særskilte tekniske behov i forhold til språkets alfabet og ortografi (2007)
* Om navn på land (1974, 1985, 1989, 2003)
* Om avledninger av ordstammen «komun/a»: komunumo, komunaĵo, komuno (1990)
* Anbefalinger om egennavn (1989)
* Om passive partisipper (1967, 1989)
* ???      (1986)
* Om språkets alfabet og ortografi (1982)
* Om ordet «po» (1974)
* Om noen feilbruk (1973)
* Om refleksiv (1971)
* Undersøkelse og beslutninger om ordbygging (1967)

## Akademiets sammensetning
Akademiet består av 45 medlemmer, som blir valgt for en periode på 9 år. Nye medlemmer må blir foreslått av minst fem eksisterende medlemmer. Vanligvis er det snakk om en kjente esperantister, esperantopedagoger eller forfattere. 
Presidenter av akademiet har vært:
* Johannes R.C. Isbrucker (Nederland, 1948-1963)
* Gaston Waringhien (Frankrike, 1963-1979)
* William Auld (Storbritannia, 1979-1983)
* André Albault (Frankrike, 1983-1995)
* Werner Bormann (Tyskland, 1995-1998)
* Geraldo Mattos (Brasil, 1998-2007)
* John C. Wells (Storbritannia, 2007-)

### Akademiets sammensetning april 2010
* Perla Ari-Martinelli
* Marc Bavant
* Vilmos Benczik
* Gerrit Berveling
* Marjorie Boulton
* Renato Corsetti
* Marcos Cramer
* Dao Anh Kha
* Probal Dasgupta
* Michel Duc-Goninaz
* Lena Karpunina
* Gbeglo Koffi
* Paul Gubbins
* Miguel Gutiérrez Adúriz (Liven Dek)
* Ottó Haszpra
* Christer Kiselman
* Boris Kolker
* Ilona Koutny
* Katalin Kováts
* Erich-Dieter Krause
* Jouko Lindstedt
* Li Shijun
* François Lo Jacomo
* Anna Löwenstein
* Ma Young-tae
* Stano Marček
* Carmel Mallia
* Geraldo Mattos
* Carlo Minnaja
* Paŭlo Moĵajev
* Brian Moon
* Barbara Pietrzak
* Sergej B. Pokrovskij
* Otto Prytz
* Baldur Ragnarsson
* Saka Tadasi
* François Simonnet
* Alexander Shlafer
* Humphrey R. Tonkin
* Amri Wandel
* John C. Wells (President)
* Bertil Wennergren
* Xie Yumin
* Yamasaki Seikô
## Eksterne lenker
*
Entebbe internasjonale lufthavn

**Entebbe internasjonale lufthavn** (engelsk: *Entebbe International Airport*)   utenfor Entebbe er Ugandas største flyplass. 

Flyplassen fikk mye oppmerksomhet i media i 1976 da et fly fra Air France ble kapret i Athen på vei til Paris av palestinere av en ekstremgruppe fra PFLP og tyske venstreekstremister fra Revolutionäre Zellen. Flyet landet på Entebbe flyplass den 28. juni. Senere ble gislene frigitt av israelske spesialstyrker i Operasjon Entebbe.

## Airlines and destinations
*Air Burundi (Bujumbura)
*Air Tanzania (Dar-es-Salaam)
*Air Uganda (Nairobi, Mombasa, Juba, Khartoum, Kilimanjaro/Arusha, Dar-es-Salaam, Zanzibar)
*Avient Aviation (Châlons-en-Champagne)
*British Airways (London-Heathrow)
*Brussels Airlines (Brussel)
*Eagle Air (Arua, Gulu, Moyo, Kidepo, Kitgum, Pakuba, Juba, Yei, Bunia)
*East African Airlines (Kisangani, Kinshasa)
*EgyptAir (Cairo)
*Emirates (Dubai)
*Ethiopian Airlines (Addis Ababa, Lilongwe)
*Fly540 (Nairobi)
*Great Lakes Airways (Cargo) (Brussel, Dubai)
*Kenya Airways (Nairobi)
*KLM Royal Dutch Airlines (Amsterdam)
*Precision Air (Mwanza, Kilimanjaro/Arusha)
*Royal Daisy Airlines (Juba, Kisumu)
*Rwandair Express (Kigali)
*Sky-Jet (Juba) 
*South African Airways (Johannesburg)
*Sudan Airways (Khartoum)
*United Airlines Ltd. (Gulu, Arua)

## Eksterne lenker
*
Padling under sommer-OL

**Padling under Sommer-OL** har vært på det olympiske programmet siden OL-1936 i Berlin. Kvinner deltok første gang i OL-1948 i London. 

## Medaljefordeling

### Flatvann

### Slalåm

## Eksterne lenker
* Resultater og profilside  på sports-reference.com
* Resultater på Olympedia.org
Girona (provins)

**Girona** (katalansk: *Girona*; spansk: *Gerona*; fransk: *Gérone*) er en provins nordøst i Spania, i den autonome regionen Catalonia. Den grenser til provinsene Barcelona (provins) og Lleida i sør og vest, til Frankrike i nord, og til Middelhavet i øst. Byen Girona er provinshovedstad. Provinsen har  innbyggere (2013), og dekker et område på 5&nbsp;910 km².

## Referanser


## Eksterne lenker
*